Махкахой, йижарий-вежарий, ма доккха гӀо-накъосталла хир дар-кх, аш мало а ца еш, цу форумехь хӀорамма шен кхаж дӀабелча вайн маттана, цуьнан кханенна! БӀешерашкахь, эзарнийн шерашкахь вайн дикачу, турпалчу дайша ларбеш, схьабеана вайн мотт – вай а кхин дӀа а дӀахьур бара иза. Амма вайн зама, вайна лаахь а, ца лаахь а, комьютеран технологийн зама ю. Ткъа вай, массо а, жимма ойлаерг кхеташ ма ву: комьютеран гӀирсашца тар ца лун мотт кхане йоцуш буйла! Ткъа Microsoft-ехь дӀакховдийча схьа ца оьцу вайн я кхечу къаьмнийн дошамийн материалаш, хӀунда аьлча хьалххе дуьйна шен цхьа план ю церан кечйина, амма и план юкъа непланови вайн мотт юкъабаийтархьама, цуьнан тидамбайта, шен форумехь «голосовани» ян еза боху! Нагахь дуккха а наха шен кхаж цигахь охьабиллахь, цара нохчийн мотт «разработке» оьцур бара! Цундела вайх, жимма яхь йолчо, вайн ненан маттаца, вайн дайша ларбинчу вайн нохчийн маттаца бала болчо цу форумехь кхаж охьабиллича – эвхьаза ша нохчийн мотт ларбинчарах ву ала юхь йолуш хир ву-кх! Дела реза хуьлийла вайна, массарна а! Дала тӀаьхье беркате йойла кху белхан!